Дуга војна је назив за прву, успешну фазу Варнинског крсташког рата у којој су крсташи, предвођени угарским краљем Владиславом, чувеним војником Јаношем Хуњадијем и српским деспотом Ђурађом Бранковићем, 1443. и почетком 1444. године продрли дубоко у турску територију, освојивши Ниш, Софију и готово целу Српску деспотовину. Напредовање је зауставила зима, а поход је настављен априла 1444. године и завршен катастрофалним поразом хришћана код Варне (10. новембра 1444. године).